Nedsættelse af Ungeråd i Kalundborg Kommune 
Sagsfremstilling 
23.    Nedsættelse af Ungeråd i Kalundborg Kommune  
                                                                                                                        Åbent 
Sagsnr.: 326-2014-91150       J.nr.: 00.01.00           Berta Schou.: 326-2015-86253 
  
[adresse] 
På Børn- og Familieudvalgets møde den 4. marts 2015 blev administrationen bedt om en  
uddybelse af forslaget om oprettelse af Ungeråd i Kalundborg Kommune med en procesplan med inddragelse af de 
unge, samt repræsentation fra Børn- og Familieudvalget. 
  
Procesplan er udarbejdet på baggrund af kommunalbestyrelsens tilkendegivelse om, at man ønsker en øget dialog 
med de unge i kommunen ved at etablere et Ungeråd, der har en bred repræsentation af unge – både 
aldersmæssigt og geografisk. 
  
På baggrund af drøftelser med de unge på to møder i henholdsvis Kalundborg og Høng er der udarbejdet et forslag 
til fremtidig proces i forhold til etableringen af et Ungeråd i Kalundborg. 
  
Der arbejdes med en model hvor overbygningsskolerne i Kalundborg Kommune vælger en  
repræsentant fra 7. - 9. klasse som medlem af Ungerådet fra deres Elevråd. Derudover vælges 10 medlemmer 
mellem 13 og 18 år, som er bosiddende i Kalundborg Kommune. 
  
Valget foregår ved, at skolerne vælger deres repræsentanter, og de øvrige repræsentanter vælges ved en fælles 
event, hvor de valgte repræsentanter for skolerne også deltager. 
  
Umiddelbart i forlængelse af valget konstituerer Ungerådet sig med en formand og en  
næstformand, dette sker med hjælp fra en ungekoordinator fra Pædagogisk Udviklingscenter. 
  
Ungekoordinatoren vil fremadrettet være ansvarlig for at få udarbejdet dagsordener og  
referater i samspil med formand og næstformand. 
  
En gang årligt mødes Børn- og Familieudvalget med rådet. Ungerådet beslutter hvilke punkter der skal drøftes. 
Ungerådet har desuden mulighed for at fremsende ansøgninger til de politiske udvalg, såfremt der er behov for 
dette. 
  
I bilaget "Forslag til nedsættelse af Ungeråd" er beskrevet detaljer i forbindelse med  
oprettelse af Ungerådet, samt tidslinje med forslag til den videre proces. 
  
BEHANDLING 
Direktionen, Børn- og Familieudvalget Økonomiudvalget og Kommunalbestyrelsen. 
  
INDSTILLING 
Fagcenterchefen indstiller, at der nedsættes et Ungeråd med udgangspunkt i anbefalinger beskrevet i bilaget. 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 7. april 2015: 
Direktionen vedtog at anbefale fagcenterchefens indstilling. 
Børn- og Familieudvalgets møde den 8. april 2015: 
Udvalget vedtog at anbefale Direktionens indstilling med den bemærkning, at aldersgrænsen udvides, så den går fra
13 år og til og med 20 år. 
Økonomiudvalgets møde den 22. april 2015: 
Udvalget vedtog at anbefale Børn- og Familieudvalgets indstilling med den bemærkning, at folkeskoler samt fri- og 
privatskoler deler de afsatte 9 pladser til grundskolen ud fra hensyn til geografi og elevtal. 
Herdis Lauritsen og Helge Mikkelsen (A) og Tejs Eriksen (Ø) ønsker at fastholde Børn- og Familieudvalgets 
indstilling. 
  
Bilag 
  
  
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets flertalsindstilling. 
Forslag til nedsættelse af Ungeråd 
326-2015-88129 
